CELEX: 32015R0210
Language: sl
Date: 2015-02-10 00:00:00
Title: Uredba Komisije (EU) 2015/210 z dne 10. februarja 2015 o spremembi prilog II in III k Uredbi (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač

11.2.2015   
            
            
               SL
            
            
               Uradni list Evropske unije
            
            
               L 35/16
            
         UREDBA KOMISIJE (EU) 2015/210
   z dne 10. februarja 2015
   o spremembi prilog II in III k Uredbi (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (1) ter zlasti člena 26 Uredbe,
   ob upoštevanju naslednjega:
   
               (1)
            
            
               Žgana pijača, pridobljena z maceracijo trnulj (Prunus spinosa) v etanolu kmetijskega porekla, se tradicionalno proizvaja v Španiji, kjer jo širši krog španskih potrošnikov pozna kot „Pacharán“. Ker Priloga II k Uredbi (ES) št. 110/2008 ne vsebuje kategorije žgane pijače, ki bi ustrezala pijači „Pacharán“, in da bi zagotovili jasne informacije nešpanskim potrošnikom ter upoštevali gospodarski in tržni razvoj, bi bilo treba vključiti novo kategorijo, imenovano „Žgana pijača, aromatizirana s trnuljami, ali Pacharán“. Da bi zagotovili varstvo potrošnikov in gospodarskih interesov proizvajalcev, bi morala nova kategorija vključevati tehnične specifikacije, ki temeljijo na oceni obstoječe kakovosti in proizvodnih parametrov na trgu Unije.
            
         
               (2)
            
            
               Glede na sloves pijače „Pacharán“, ki jo potrošniki spontano povezujejo s Španijo, kot se je izkazalo v preteklosti, se izraz „Pacharán“ lahko uporablja kot prodajno imenovanje samo, če je proizvod proizveden v Španiji. Če je pijača proizvedena zunaj Španije, se sme izraz „Pacharán“ uporabiti samo kot dodatek prodajnemu imenovanju „Žgana pijača, aromatizirana s trnuljami“, skupaj z navedbo države proizvodnje.
            
         
               (3)
            
            
               Geografsko označbo „Pacharán navarro“, registrirano v Prilogi III k Uredbi (ES) št. 110/2008 pod „Druge žgane pijače“, bi bilo treba prenesti v kategorijo „Žgana pijača, aromatizirana s trnuljami, ali Pacharán“ v navedeni prilogi.
            
         
               (4)
            
            
               Uredbo (ES) št. 110/2008 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za žgane pijače –
            
         SPREJELA NASLEDNJO UREDBO:
   Člen 1
   Prilogi II in III k Uredbi (ES) št. 110/2008 se spremenita:
   
               1.
            
            
               v Prilogi II se za točko 37 Gin iz trnulj vstavi naslednja točka 37a:
               
                           „37a.
                        
                        
                           Žgana pijača, aromatizirana s trnuljami, ali Pacharán
                           
                           Žgana pijača, aromatizirana s trnuljami, ali Pacharán je žgana pijača:
                           
                                       (a)
                                    
                                    
                                       ki ima prevladujoč okus po trnuljah in je pridobljena z maceracijo trnulj (Prunus spinosa) v etanolu kmetijskega porekla, z dodatkom naravnih ekstraktov janeža in/ali destilatov janeža;
                                    
                                 
                                       (b)
                                    
                                    
                                       ki ima najmanjši volumski delež alkohola 25 %;
                                    
                                 
                                       (c)
                                    
                                    
                                       ki se proizvaja z najmanj 125 gramov trnulj na liter končnega proizvoda;
                                    
                                 
                                       (d)
                                    
                                    
                                       ki ima vsebnost sladkorja, izraženo kot invertni sladkor, med 80 in 250 grami na liter končnega proizvoda;
                                    
                                 
                                       (e)
                                    
                                    
                                       pri kateri organoleptične lastnosti, barvo in okus določata izključno dodano sadje in janež.
                                    
                                 Izraz ‚Pacharán‘ se lahko uporablja kot prodajno imenovanje samo, če je proizvod proizveden v Španiji. Če je pijača proizvedena zunaj Španije, se sme izraz ‚Pacharán‘ uporabiti samo kot dodatek prodajnemu imenovanju ‚Žgana pijača, aromatizirana s trnuljami‘, pod pogojem, da je dodano tudi besedilo: ‚proizvedeno v …‘, ki mu sledi ime države članice ali tretje države, kjer je pijača proizvedena.“
                        
                     ;
            
         
               2.
            
            
               Priloga III se spremeni:
               
                           (a)
                        
                        
                           v kategoriji proizvoda „Druge žgane pijače“ se črtata naslednja vnosa:
                           
                                        
                                    
                                    
                                       
                                          „Pacharán navarro
                                       
                                    
                                    
                                       Španija
                                    
                                 
                                        
                                    
                                    
                                       
                                          Pacharán
                                       
                                    
                                    
                                       Španija“
                                    
                                 
                     
                           (b)
                        
                        
                           za kategorijo proizvoda 34 se vstavi naslednji vnos:
                           
                                       
                                                   „37a.
                                                
                                                
                                                   Žgana pijača, aromatizirana s trnuljami, ali Pacharán
                                                   
                                                
                                             
                                    
                                       
                                          Pacharán navarro
                                       
                                    
                                    
                                       Španija“
                                    
                                 
                     
         Člen 2
   Ta uredba začne veljati tretji dan po objavi v Uradnem listu Evropske unije.
   Žgane pijače, ki ustrezajo kategoriji „Žgana pijača, aromatizirana s trnuljami, ali Pacharán“ in niso označene v skladu z Uredbo (ES) št. 110/2008, se lahko še naprej dajejo na trg do porabe zalog.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. februarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 39, 13.2.2008, str. 16.